Rīkojuma projekts 22-TA-1052
Izdrukāts 30.07.2026. 00.15 - 1.0.VK Redakcija
Rīkojuma projekts 22-TA-1052
Izdrukāts 30.07.2026. 00.15 - 1.0.VK Redakcija
Ministru kabineta rīkojums Nr. 381
Rīgā 2022. gada 31. maijā (prot. Nr. 29 25. §)
Par Mārupes novada pašvaldībai piederošo nekustamo īpašumu pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Dzelzceļa likuma 15. panta pirmo daļu pārņemt bez atlīdzības valsts īpašumā un nodot Satiksmes ministrijas valdījumā šādus Mārupes novada pašvaldībai piederošos nekustamos īpašumus:
· 1.1. nekustamo īpašumu "Projektētā dzelzceļa josla E" (nekustamā īpašuma kadastra Nr. 8076 002 0087) – zemes vienību (zemes vienības kadastra apzīmējums 8076 002 0081) 0,1287 ha platībā un inženierbūvi I-127 Mazā Gramzdas iela (būves kadastra apzīmējums 8076 002 0081 001) – Mārupes pagastā, Mārupes novadā;
· 1.2. nekustamo īpašumu "Projektētā dzelzceļa josla F" (nekustamā īpašuma kadastra Nr. 8076 002 0088) – zemes vienību (zemes vienības kadastra apzīmējums 8076 002 0082) 0,0892 ha platībā – Mārupes pagastā, Mārupes novadā.
· 2. Satiksmes ministrijai saskaņā ar Publiskas personas mantas atsavināšanas likuma 42. panta otro daļu un Dzelzceļa likuma 6. panta pirmo daļu šā rīkojuma 1. punktā minētos nekustamos īpašumus:
· 2.1. izmantot valsts publiskās lietošanas dzelzceļa infrastruktūras un saistītās infrastruktūras izveidošanai un uzturēšanai, īstenojot projektu "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu";
· 2.2. bez atlīdzības nodot Mārupes novada pašvaldībai, ja tie vairs netiek izmantoti šā rīkojuma 2.1. apakšpunktā minētās funkcijas īstenošanai.
· 3. Satiksmes ministrijai, nostiprinot zemesgrāmatā īpašuma tiesības uz šā rīkojuma 1. punktā minētajiem nekustamajiem īpašumiem, norādīt, ka īpašuma tiesības nostiprinātas uz laiku, kamēr tiek nodrošināta šā rīkojuma 2.1. apakšpunktā minētās funkcijas īstenošana.

